## FSIII – FÆLLES SPROG III

# Baggrund

**Fælles Sprog**

Fælles Sprog er udviklet i takt med udviklingen i de kommunale opgaver, de samfundsmæssige trends og teknologiens udvikling. Første version af Fælles Sprog (FSI) blev lanceret i 1998 og Fælles Sprog II (FSII) i 2003.  
Fælles Sprog III (FSIII), er nu færdigudviklet.

FSIII metoden omfatter i version 1.0 dokumentation af den kommunale opgaveløsning på ældre og sundhedsområdet.  
Det er planen at anvende samme fremgangsmåde, når de øvrige kommunale social og sundhedsopgaver skal struktureres og standardiseres.

Hvor FSI og FSII havde fokus på at sikre god sagsbehandling, borgerinddragelse og ensartethed i dokumentationen, af udredninger og afgørelser i henhold til Serviceloven, går FSIII skridtet videre.

**Det nye med FSIII**

Udover tidligere versioners dækning af myndighedsvaretagelse ift. hjemmeplejen, medtages også myndighedsfunktionen i forhold til hjemmesygepleje.

FSI og FSII har anvendt ICF (international Classification of Functioning, Disability and Health, WHO) som referenceramme.  
Med FSIII tages internationale klassifikationer i anvendelse.  
Som en integreret del af standarden anvendes ikke bare ICF, men også SNOMED–CT, og hvor det er muligt ICD-10 og ICPC-2.

Derudover indeholder metoden genbrug og opdatering af data, der allerede er etableret og tilgængelige, ved dokumentationen i leverandørleddet, og tilbage igen til myndigheden.

# Sekoia og FSIII

Fælles Sprog III indeholder en generisk procesmodel for hvordan enhver sag skal behandles fra behovet modtages og frem til levering og evaluering af visiterede indsatser.

Sekoia fokuserer på understøttelsen af de delprocesser som understøtter leveringen af de visiterede ydelser (Violette felter i illustrationen)

* Planlægning
* Udførelse / levering
* Opfølgning

Som noget nyt i FSIII er det desuden blevet leverandørenes ansvar at vedligeholde og opdatere sagsoplysningerne når delprocessen Afgørelse/bestilling er afsluttet.

**Planlægning**

Når en sag modtages fra den visiterende myndighed kommer den i form af en række indsatser med klassifikationer fra FSIII servicelovs- eller sundhedslovskatalog. Disse indsatser samt deres klassifikationer skrives ind i Sekoia.

Indsatserne påføres beskrivelser af indsatsen samt indsatsmålet og en dato for evaluering.

Efter en indsats er oprettet i Sekoia er det muligt at planlægge hele leverancen som en række opgaver med hver sin beskrivelse og gentagelsesmønster.

**Udførelse / levering**

Når opgaverne er planlagt og tilknyttet de respektive indsatser kan de vises i opgavelister og vinges af.

**Opfølgning**

Koblingen mellem FSIII-klassifikationer og Sekoia giver et rigt data sæt som er et kraftigt rapporteringsredskab som giver fuldstændig dokumentation af arbejdet med indsatser og tilstande.

Det er for eksempel muligt at lave en rapport for arbejdet med en visiteret ernæringsindsats, som viser udførelsen af de individuelle måltider og screeninger som er planlagt som en del af indsatsplanlægningen.